Содржина

Содржина......................................................................................................................................1

Вовед..............................................................................................................................................2

Прилози.........................................................................................................................................3

Потекло и поделба на прилозите................................................................................................3

Морфосинтакса на прилозите......................................................................................................4

Прилозите и нивната улога во реченицата.................................................................................5

Предлози.......................................................................................................................................6

Функција на предлозите во реченицата.....................................................................................7

Сврзници и сврзувачки зборови..................................................................................................9

Честички.......................................................................................................................................12

Извици.........................................................................................................................................13

Модални зборови.......................................................................................................................14

Заклучок.......................................................................................................................................15

Користена литература................................................................................................................16

Вовед

Во рамките на фонетиката, глас значи:

-говерен звук или гест кој се смета за физичка појава без разлика на неговото место во фонологијана еден јазик;

-говорен сегмент со карактеристични физички или восприемни својства,

-најосновна единица изнесена по пат на фонетска или говорна анализа.

Гласот е најмала единица на човековиот јазик како систем од знаци. Гласот од акустичко-ортикулацискГа гледна точка и гласот како фонема го проучуваат гонетиката и фонологијата. А пак, оној дел од науката за јазикот кој што се занимава со формата на зборот и со начинот на кој тој е изграден се вика морфологија.

Всушност, и името на овој дел од науката за јазикот го посочува предметот на нејзиниот интерес. Преведено од грчки, нејзиното име значи формознание – познавање или, наука за формите. Кога зборуваме за формата на зборот , ние по тоа го подразбираме неговото ,,место’’ во граматиката на јазикот и неговата структура. Морфологијата ги проучува сите видови на зборови (именки, заменки, придавки, броеви и др.), а исто така ги проучува и ,, **Неменливите зборови’’.**

Неменливи зборови се нарекуваат затоа што тие немаат лице, број, немаат род, односно ги немаат истите карактеристики како и зборовите од групата на менливите зборови. Во групата на неменливи зборови спаѓаат: Прилози, Предлози, Сврзници, Честици, Извици и Модалните зборови.

Главен дел

Прилози

Прилозите (латински adverbia) се група неменливи, полнозначни зборови кои ги именуваат околностите при вршењето на глаголското дејство. Тие околности може да бидат просторните, временските услови, начинот на кој е извршено глаголското дејство и сл. Токму затоа, прилозите секогаш одат со глаголите определувајќи го поблиску глаголското дејство.

 Пр: -седам – дома, ноќе, долго.

 -шета – вчера, сега, после, утре.

Прилозите влегуваат во големата група неменливи зборови бидејќи тие, воопшто заемно, не ја менуваат својата форма според ниту една граматичка категорија. Сепак, нивната природа на означување на околностите под кои се врши едно глаголско дејство, довело до тоа, некои од нив, да ја познаваат категоријата степен.

Пр: - **малку, помалку, најмалку.**

 **-доцна, подоцна, најдоцна.**

Ваквата менливост е особено присутна кај прилозите за начин, посебно кај подгрупата составена од прилози чија што форма е еднаква со формата за среден род на придавките

Пр: - Тој **брзо** возеше.

 - Зајакот е **брзо** животно.

Потекло и поделба на прилозите

Прилозите з=се зборовна група составена главно од зборови кои порано, во постариот период на јазикот, припаѓале кон други зборовни групи, но постепено нивното прилошко значење провладеало, и тие сосема се вклучиле во оваа група на зборови. Така, прилозите за време кзко: дење, ноќе, лете, утре, сосила, настрана итн. се всушност, остатоци од стари падежни форми на именките.

Со срасвувањето на предлог и именка се добиени и некои сложени прилози како: сосила, насила, настрана, насон,попладне, предпладне. Овој процес е сеуште жив и продуктивен. На пример, може да зборообразуваме сложени прилози од повеќе компоненти: еднододруго, едноподруго, честопати и сл.

Посебна подгрупа претставуваат прилозите еднакви по форма со формите на придавките за среден род.

*Пр* ***: храбро, брзо, убаво, паметно, лошо, добро, среќно*** *и др.*

*Девојчето* ***брзо*** *истрча кон дома.*

*Јован* ***храбро*** *му се спротистави на Јован.*

*Таа беше* ***убаво*** *облечена.*

Како и формите на некои придавки за машки род.

*Пр: - Сите сме среќни, затоа што постапивме* ***човечки****.*

 *- Крали Марко* ***јуначки*** *се борел против непријателот.*

 *- Сите* ***херојски*** *играа на натпреварот.*

Основа добиена од број имаат некои прилози како: еднаш, двапати, честопати, двојно, вторпат и сл.

*Пр: -Јас по* ***вторпат*** *те победив.*

 *-****Честопати*** *ми се случуваат вакви работи.*

 *-****Многупати*** *сум била во Скопје.*

Што се однесува до поделбата на оваа голема зборовна група, критериум за неа е типот на околноста именувана од прилозите:

-месните околности на глаголското дејство се означуваат со прилози за место : каде, овде, онде, таму, секаде, блиску, дома и сл.

-временските околности на глаголското дејство се означуваат со прилози за време: утре, вчера, денес, кога, сега.

-начинските околности на глаголското дејство се означуваат со прилози за начин: како, вака, некако, лошо, мудро, итро, соседски, обично исл.

-количинските околности на глаголското дејство се означуваат со прилозите за количество и степен: колку, малку, многу, еднаш, двојно, стопати исл.

*Пр: - Јас* ***тука*** *живеам* ( тука – прилог за место ).

 -*Петар* ***многу лошо*** *се чувствуваше (* лошо – прилог за начин ).

 -*Јас* ***малку*** *се засрамив (* малку – прилог за количина ).

Морфосинтакса на прилозите

Прилозите што означуваат качествените и количество разликуваат споредбени степени, како на пример: *добро, подобро, најдобро, јуначки, појуначки, најјуначки, многу, повеќе, најмногу.* Прилозите што означуваат количество можат да се јавати во членувани форми при што се забележува извесно колебање во поглед на изборот на членската морфема: ***многуте/многуто*** книги ***; малкуте*** деца исл. Основна функција на прилозите во реченицата е функцијата на прилошка определба, т.е определување на глаголското дејство од гледна точка на некоја околност ( место, време, начин ). Качествените и количествените прилози можат да се јават со:

* други прилози : ***многу добро***.
* придавки: ***многу добра***.

Прилогот може да се јави и како именски дел од глаголско – именски прирок: Колку сме толку сме!; Токму ли си?!

Прилозите и нивната улога во реченицата

Со своето значење на определување на околностите под кои се врши глаголското дејство, местото на прилозите во реченицата е блиску до прирокот. Прилозите во реченицата вршат ффункција на прилошка определба ( за време, начин, место, количина ). Прилошката определба пак , е еден од неопходните реченични членови:

* **Утре** заминувам за Скопје.
* Ти **секогаш** ќе ја имаш мојата поддршка.
* Вие вчера не бевте дома, а јас се чувствував **лошо**

Предлози

Предлозите ( лат. Praepositiones ) се неменливи, службени ( помошни ) зборови кои ги поврзуваат зборовите во реченицата, изразаувајќи нјразлични односи меѓу нив.

*Пр: -* ***Во*** *куќата имаше луѓе.*

 *-****Зад*** *мене имаше некои луѓе.*

 *-Поради временските услови, ние не одевме* ***на*** *училиште.*

 *-Седевме* ***покрај*** *брегот* ***од*** *морето.*

 *-****Кај*** *баба ми имаше гости.*

Во македонскиот јазик предлозите представуваат група зборови со големо значење: со оглед на аналитичката деклинација својствена за нашиот јазик како негова балканска јазична карактеристика, предлозите ги изразуваат падежните односи меѓу зборовите во реченицата. Додека во првиод на јазикот падежните односи се изразувале морфолошки, преку падежните наставки, во современиот македонски јазик односите меѓу зборовите во контекстот неизбежно ги вклучуваат предлозите: од човекот, со човекот, со човекот итн. токму затоа предлозите немаат самостојно значење. Нивното значење доаѓа до израз само во определен контекст.

*Пр: - Книгата е* ***на*** *масата. (* просторно значење ).

 -*Куќата е* ***на*** *мојот чичко.* ( посвојно значење ).

 -*Му кажа* ***на*** *татко ти ? (* со граматичка служба за индиректен предмет ).

 -*Па, тоа јас го кажав* ***на*** *шега.* ( начинско значење ).

Предлозите во македонскиот литературен јазик имаат различен состав. Тие се поделени на прости и сложени.

Прости си:

* ***На*** *Бошко му беше јасно.*
* ***Под*** *мојата чанта беше моливот.*
* ***Пред*** *мене го видив татко ти.*
* ***Во*** *нејзините очи се гледаше и њубов и омраза.*
* **Низ** *целиот брег се протегаше лизгавицата*.
* *Ми остана уште малку пат, за да стигнам* ***до*** *улицата.*
* ***За*** *мене е сеедно, но за тебе, не.*
* ***При*** *рака ми беше пенкалото.*

Сложени си:

-***Мојата*** *викендичка се наоѓа помеѓу викендичката на Сашо и Јован.*

*-****Наспроти*** *училиштето се наоѓа пекакарата.*

*-****Поради*** *лошите временски услови, не заминав на училиште.*

Функцијата на предлозите во реченицата

Предлозите изразуваат граматички значења во чиста форма, но ги изразуваат несамостојно, поврзувајќи се со именски зборови во реченицата. За јазик како македонскиот, без падежни форми на именските зборови, прилозите се од особена важност и овозможуваат изразување на низа синтаксички функции, се разбира – употребени заедно со именскиот збор или именската група, т.е група од именски зборови. Примарното значење на најголемиот број предлози е пространствено, а од него се развиваат и други, помалку или повеќе преносни значења, па така предлозите можат да учествуваат во создавањето на прилошки определби и предлошки објекти. Извесен број предлози ( на, од, за, по, со, без ) врзуваат по две именки или имеснки групи во односи што окарактеризиравме како атрибутивни, а претставуваат изрази / својства на некои генитивни и аблативни односи.

На крајот, предлозите често можат да вршат и граматичка служба, каква што е службата на предлогот ***,,на’’*** за воведување индиректен ( дативен ) објект.

Предлогот ***,,на’’*** има широка и разновидна употреба, и тоа:

-Со глаголски именки, овој предлог редовно вршителот на дејството ( дедото раскажува – раскажувањето на дедото ). Со глаголски именки од преодни глаголи, предлогот ***,,на’’*** го воведува трпителот на дејството , но само ако е претставен со членувана именка – кога именката е нечленувана, се препорачува предлогот да не се употребува.

*Пр: читање книги – читањето на книгите.*

За обележување на индиректниот ( дативен ) објект секогаш се употребува ***,,на’’*** , освен со нсинтетички падежни форми за датив, кои се зачувани, уште кај некои одделни заменки, а и кај нив се губат ( ***нему, нејзе, вам, ним, кому*** итн ).

Поврзувајќи соодветни именки или именски групи со глаголот во лична форма, предлогот ***,,на’’*** се јавува во составот на прилошка определба, и тоа: за место ( *Ја остави книгата на масата* ); за време ( *Ќе се сретнеме на Нова Година* ); за начин *( Му даде пари на рака* ) исл.

Предлогот ***,,на’’***  го среќаваме и во рамките на прредлошки објект.

*Пр: -Го учи на зло.*

 *-Мисли на децата и на работата.*

Предлогот ***,,од’’*** се јавува главно во следните случаи:

-со именка ( именска група ) со атрибутивна функција, притоа, ***,,од’’*** му конкурира на ***,,на’’*** за воведување на поседувачот и за негово врзување за поседуваниот предмет ( рамката на прозорецот – рамката од прозорецот ). Покрај тоа, предлогот ***,,од’’*** се јавува и со именки или именски групи што именуваат потекло, материјал, дел ( поетот од Дебар, маса од дрво, жителка од нашиот град ).

Предлогот ***,,од’’*** се јавува во рамките на прилошки определби и тоа: за место ( од собата ), за време ( од вчера ), за причина ( замрзна од студ ).

Во пасивните реченици, вршителот на дејството се воведува со предлогот ***,,од’’*** или со предлошкиот израз ***,, од страна на’’*** .

*Пр: - Марко е наклеветен од ( страна на ) Илија.*

Именка со предлогот ***,,од’’*** може да се јави и во рамките на глаголско – именски прирок: Јас сум ***од*** Штип ( Јас сум штипјанец ): Тие му беа ***од*** полза ( Тие му беа полезни ).

Сврзници и сврзувачки зборови

Сврзниците ( лат. Coniunctiones ) се неполнозначни, службени зборови кои поврзуваат повеќе зборови во една реченица, или повеќе реченици во една сложена реченица. Тие се дефинирани како граматички зборови со кои се изразуваат односите меѓу јазичните единици и тоа со нивно поврзување. Всушност, понекогаш токму во природата на сврзникот зависи видот ба сложената реченица што ќе ја добие. Сврзниците се делат на две групи и тоа: координациски и субординациски.

Координациските сврзници врзуваат реченични членови или одделни реченици со истороден однос.

*Пр: - Марко* ***и*** *Марија разговараа.*

 *-Бродот почна да се движи* ***и*** *сите се возбудија.*

 *-Ќе дојде Марко* ***или*** *Марија*.

Субординациските сврзници во помал обем врзуваат реченични членови.

*Пр: -Задоволен* ***иако*** *изморен, тој ги прими новинарите.*

Овие реченици во најголем дел врзуваат дел – реченици во рамките на независносложи, т.е во рамките на хипотаксата, па затоа и им одговара името хипотаксички.

Хипотаксичките сврзници, припаѓајќи и на зависната дел – реченица, ја врзуваат за главната. При промена на местата на дел – речениците, сврзникот оди заедно со зависната.

*Пр: -****Ако*** *дојдеш, ќе разговаараме – Ќе разговараме* ***ако*** *дојдеш*.

Во македонскиот јазик, постојат најразлични видови сврзници според потеклото. Некои од нив се наследени од старословенскиот јазик ( ***и, но*** ), некои од нив се наследени од грчкиот јазик ( ***оти*** ) , од арапскиот со посредство на турскиот ( ***ама*** ).

Според составот сврзниците се делат на прости и сложени.

Прости се:

Пр: *- Јас ќе читам* ***а*** *ти пишувај.*

 *-Ќе одиш на училиште* ***или*** *не.*

 *-Ќе дојдам* ***но*** *треба нешто да ми ветиш.*

 *-****Па*** *да одиме.*

 *-Ти ќе одиш,* ***ако*** *јас ти дозволам.*

 *-Но тоа нема да биде фер,* ***или*** *за мене* ***или*** *за тебе.*

Сложени се:

*Пр: -Ќе учам* ***за да*** *добијам петка*.

-***Иако*** *не ни досудија пенал, ние победивме.*

Изразот ***,,не само што ( не )’’*** и ***,, туку и ( не ),*** представуваат цел сврзички состав. Каракеристична е поделбата на сврзниците според односот меѓу зборовите и дел – речениците што го воспоставуваат, поврзувајќи ги.

**А.** Сврзниците кои поврзуваат зборови или реченици со исто значење, вредност или самостојност се викаат приредувачки или координациски сврзници. Преку нив зборовите и речениците се надоврзуваат една до друга на исто рамниште и без поголема заемна поврзаност. Тоа се:

- составни сврзници: ***и, па та, не само што – туку и;***

- спротивни сврзници: ***а, но, ама, туку, меѓутоа***;

-разделните сврзници: ***или, или – или, и – и, ни – ни, ту – ту, де – де;***

исклучок е сврзникот ***освен.***

**Б.** Сврзниците кои поврзуваат зборови и цели реченици во меѓусебно зависен однос, т.е во однос кој подразбира несамостојност на дел од нив и нивно поставување на различни , хиерархиски подредени рамништа – се викаат подредувачки или субординациски сврзници. Тоа се сврзниците и сврзувачките состави кои влегуваат во рамките на сите видови зависносложени реченици и секогаш и припаѓаат на зависната дел – реченица. Тука спаѓаат:

**-** временските: ***кога, штом, додека, откако, тукушто, пред да, додека да/не;***

**-**причинските: ***зошто, бидејќи, поради тоа што, оти;***

**-** условните: ***ако, да***;

-последичните: ***така што***;

-исказните: ***дека, оти***;

-допусните***: иако, макар што, при се што*** и др.

*Пр: -* ***Откако*** *ќе јадам, ќе дојдам.*

 *-Јас те сакам,* ***бидејќи*** *си ми сестра.*

 *-Не дојде на состанок,* ***поради*** *болест.*

 *-****Ако*** *ме сакаш, дојди со мене.*

 *-Дознав* ***дека*** *ме лажеш.*

 *-****Иако*** *не знаев за што станува збор, се вклучив во разговорот.*

Сложените реченицикои ги содржат сврзниците и сврзувачките зборови се викаат сврзнички ( синтетонски ), додека оние кои не ги содржат се викаат се викаат безсврзувачки ( асиндетонски ) реченици.

Посебно место во јазикот заземаат зборовите кои правилно не се сврзници, но во рамките на сложената реченица можат да вршат таква служба и затоа се нарекуваат сврзувачки зборови. Сврзувачките зборови, покрај сврзничка вршат и функција на членови на зависните дел – реченици што ги врзуваат за главните.

Подредувачки ( субординациски ) сврзник, секогаш оди заедно со зависната дел – реченица . Сврзувачкиот збор пак, се јавува и како член на таа реченица. Тоа се:

-односните заменки**: *кој, што, којшто, чијшто*.**

-односните заменски придавки: ***каков што, колкав што***.

-односните заменски прилози: ***каде што, кога, како што*** ( тие се употребуваат како сврзнички зборови во рамките на односните зависносложени реченици ).

-прашалните заменки, заменски придавки и заменски прилози: ***што, кој, чиј, каков***, ***колкав, каде, кога, каде, колку*** ( тие се употребуваат како сврзувачки зборови во рамките на исказните зависносложени реченици ).

-неопределени заменки, заменски придавки и заменски прилози: ***кој и да е, чиј и*** ***да е, што и да е, каков и да е, каде и да е, кога и да е, колку и да е*** ( тие се употребуваат како сврзувачки зборови во рамките на допусните зависносложени реченици ).

Пр: - Јас сум девојчето ***што*** вчера беше тука.

 -***Како што*** кажа ти, така ќе биде.

 -Тој беше професор, ***каков што*** немав видено до сега.

 -Ти си Диме, ***што*** работи во банка.

 -***Кој и да е***, ќе плати за тоа.

Значи:

***а)*** Приредувачки сврзници само ги поврзуваат дел – речениците во рамките на една зависносложена реченица, без да припаѓаат на ниту една од нив;

***б)*** подредувачките сврзници ги поврзуваат дел – речениците во рамките на една независносложена реченица и и припаѓаат на зависната дел – реченица, и тие вршат служба на членови во рамките на зависната дел – реченица.

Честички

Честичките, се неменливи службени зборови, чија што служба во јазикот е да ги истакнуваат и определуваат другите зборови, како и да влегуваат во составот на некои сложени граматички форми. И оваа група зборови, според значењата што ги добиваат во различни контексти, е доста богата, разновидна и хетерогена. Тоа се:

-честички за тврдење ( афирмација ): ***да.***

-честички за одрекување ( негација ) ***не***.

-честички за искажување заповед: ***да, нека***.

-честички за изделување: ***дали, ли, зар, зарем, нели***.

-честички за определување: ***токму, имено, баш***.

-честички за количествено значење: ***скоро, одвај, речиси***.

-честички за засилување: ***дури, пак, барем, и.***

-посочувачки честички***: еве, ене, ете.***

-формообразувачки честички, кои влегуваат како составни елементи во сложените глаголски форми: ***ќе, би, да, нека.***

Пр: -***Да***, јас го направив тоа.

 -Ти ***не*** ме сакаш.

 -***Зарем*** би ти направил вакво нешто?

 -***Нека*** го научи ова!

 -***Единствено*** и ***само*** ти ја разбираш мојата тага.

 -***Токму тоа*** ми се допаѓа.

 -***Скоро*** сме таму.

 -***Ене*** ги нашите!

 -***Барем*** кажи ми ја мене вистината.

 -Јас ***ќе*** си заминам, за барем малку ***да*** најдам мир.

Во врска со правописот на честичката ,,не’’ постојат две правила:

***а)*** кога се употребува со глагол или со глаголски пролози, оваа честичка секогаш се пишува одвоено : не може, не сака, не можејќи, не сакајќи.

***б)*** кога е составен дел од именките, придавките, прилозите, оваа честичка се пишува слеано со нив: невоспитана, невреме, нерешен, неканет, нели, небаре,некој, нешто.

Извици

Извиците или интерјекции ( лат. Interiectiones ) се службени зборови кои се непосредни изразувачи на емотивната ( експресивната ) функција на јазикот. Тие служат за имитирање на звуците кои што се ,,произведуваат’’ од човекот и во природата, за изразување различни емоционални состојби и сл. Со извиците изразуваме чувствителни рефлекси ( оф! леле! ух! ), го привлекуваме вниманието на соговорникот, се обидуваме да влијаеме на неговата волја или само воспоставуваме контакт со него (еј! ехеј! аха! ).

Извиците, по правило, не влегуваат во синтаксички врски со другите делови на исказот и овој факт обично се сигнализира со особената интонација при изговорот, а при пишувањето – со нивното одделување од другите делови од текстот. Поради ова извиците може да ги третираме како еквиваленти на реченицата.

Извиците со кои го привлекуваме вниманието можат да се поврзат со заповеден начин .

*Пр: -* ***Ејј, дојдете****!*

Извиците со кои емитираме звуци пак, вторично ги употребуваме на местото на личноглаголски форми во реченицата.

*Пр: - Го фатив, и* ***трас*** *од земја!*

 Извиците, воспоставуваат особено значајни односи со другите зборови во реченицата. Тие се специфични и по својата фонетска форма, која честопати подразбира продолжено редење на исти гласови во една низа.

Пр: - ***псссссст! шшшшшшт! ехе – хееееј! ц – ц – ц!***

Кога извикот изразува некаква емоционална состојба, не може со сигурност да се утврди за што станува збор само според самиот извик. Неговото значење е врзано со определен контекст, во кој како решавачки значенски фактор се јавува интонацијата.

Во оваа група зборови би можеле да се вбројат и други зборови кои се изговараат како извици.

*Пр: -* ***Несреќа! Господи! Помош! Пожар***!

Модални зборови

Модалните зборови ( лат. modus = начин ) говорителот ги вклучува во својот исказ со цел да му помогнат да го изразат својот сопствен став, мислење, претпоставка во врска со содржината на интонацијата што ја дава.

Тој став субјективно го изразува исказот, а може да содржи сомневање , претпоставка, сигурност, тврдење, одрекување итн. Според тоа, модалните зборови всушност и не претставуваат изделена зборовна група, туку тоа се најразлични придавки, прилози или именки кои вршат модална служба во реченицата.

Пр: - Човекот ***најверојатно*** ја зборуваше вистината.

 -***Всушност***, не знаев што да и одговорам!

 -И јас ***можеби*** ќе дојдам.

 -***Сигурно*** го видов на аеродромот.

 -Зградата, ***секако*** беше повисока од останатите згради во таа населба.

 -***Најпосле***, што можев јас да направам?!

Модалните зборови во нашата граматика се регрутираат од различни зборовни класи, а модалноста што ја изразуваат може да биде од различен вид: однос спррема реалноста ( ***сигурно, бездруго, можеби*** ), емоционален однос ( ***белки, божем*** ), однос спрема другите факти во изразот – сумирање, коментар исл. ( ***значи, главно, впрочем, најпосле*** итн. ).

*Пр: -* ***Бездруго****, некој го беше наклеветил.*

 *-* ***Белки*** *ќе се смилува и ќе ми прости.*

 *-* ***Значи****, мора да научиш и да се појавиш на испит.*

Во служба на истакнување на личниот став на говорителот во врска со она што го соопштува се јавуваат и некои модални изрази.

*Пр: - Никој не беше повреден,* ***за среќа.***

 *-Парите,* ***за жал****, ги изгубив.*

Заклучок

Од ова заклучуваме дека, неменливите зборово се многу значајна група на зборовои во македонскиот литературен јазик.

***- Прилозите*** се значајни затоа што тие го објаснуваат подетално глаголското дејство, односно, го објаснуваат времето, местото, начинот на кој е извршено глаголското дејство.

***-Предлозите*** се значајни затоа што, тие ги изразуваат најразличните односи во реченицата.

***-Сврзниците*** се значајни затоа што со нив успеваме да обединиме два или повеќе зборови во реченицата, или, две или повеќе реченици во една сложена реченица.

***-Честиците*** се значајни затоа што, тие ги истакнуваат и определуваат другите зборови, а ги има во голем број.

***-Извиците*** се значајни затоа што со нив успеваме да имитираме звуци кои се ,,произведуваат’’ во природата, изразуваме најразлични емоционални состојби идр.

-***Модалните збориви*** се значајни затоа што, со нив говорителот може на полесен начин да го искаже својот став, мислење, колебање исл.

Користена литература

-Јадранка Владова и Татјана Б. Ефтимоска, учебник по македонски јазик и литература за реформирано гимназиско образование. ,,Просветен работник’’ - 2002 – Скопје.

-Симон Саздов, современ македонски јазик, ,,Табернакул’’ – 2008

-www.wikipedia.org

-www.google.com

Изработил: Рамазан Раманоски

Наставник по македонски јазик.